als_Latn dik_Latn sag_Latn
Elsamedi pendohet për ndarjen nga Ambra? Reagojnë banorët
Ndarja brenda “Big Brother”-it e një prej çifteve për lojë, Elsamedit dhe Ambrës, ka ngjallur kuriozitetin e publikut.
Por përballë kamerave, as vetë protagonistët nuk janë shfaqur shumë të qartë.
Në javën e dhjetë, “Big Brother” vendosi të ndryshojë “timonin” e lojës dhe t’u japë një tjetër mundësi banorëve.
Më saktë, çiftet e shtëpisë u vendosën përpara një zgjedhjeje të vështirë. “Big Brother” u propozoi çifteve që të zgjedhin nëse do të duan të vazhdojnë lojën çift apo në këtë pikë të lojës, kur ka mbetur edhe një muaj nga nata finale, do të zgjedhin të vazhdojnë garën për 100 milionë vetëm.
Por ndërsa të gjithë zgjodhën të vazhdojnë lojën çift, e kundërta ndodhi me Elsamedin dhe Ambrën. Ata që prej mbrëmjes së kaluar do të luajnë vetëm dhe kanë të drejtën të fitojnë 100 milionë lekë.
Por pas spektaklit, Elsamedi është shprehur se nuk ishte i qetë në momentin që ka marrë vendimin. “Isha shumë i turbullt sa nuk e dija që do të ndodhte”, – thotë ai.
Më pas, Elsamedi shprehet se nëse Ambra është e zgjuar mund ta luajë shumë mirë edhe tani lojën.
DONA DHE AMBRA
Pak momente më pas, Ambra u ul me Donën dhe i kërkoi shoqes së saj një mendim në lidhje me vendimin që ata morën gjatë spektaklit për të luajtur vetëm.
“Zgjedhja ka avantazhet dhe disavantazhet e veta. Këtë javë do të flitet vetëm për ju të dy”, – i thotë Dona.
Ndërsa Ambra e shpreh edhe një herë se nuk dëshironte të luante vetëm, por ishte vendimi i Elsamedit që vendosi për këtë. “Për momentin u stepa. Isha bërë gati të qaja se nuk doja të luaja vetëm. Por e kisha vënë re që Elsamedi donte të luante vetëm. Ai më kishte thënë edhe më parë se unë isha duke e penalizuar atë”,- thotë Ambra.
Fillimisht Dona i tha Ambrës se vendimi që mori Elsamedi për të luajtur vetëm do të kishte të mirat dhe të këqijat e veta, por më pas i thotë asaj se ka për ta vuajtur faktin që do të jetë vetëm në shtëpi, ndërsa të gjithë të tjerët do të jenë çift.
Por Ambra nuk mendon kështu. “Ti nuk e kupton, pasi nëse do e kuptoje do të bije dakord me mua. Ai vetë e kërkoi e u mërzit më pas. E lashë dy herë të mendohej”.
Më tej, Ambra thotë se është Elsamedi ai që është mërzitur, ndërsa për veten saj mendon se do t’i shkojë më mirë tashmë që do të jetë vetëm.
“Tani është mërzitur dhe tha që do mbështetje plotësisht nga mua. Ai u mërzit edhe për videon e shfaqur gjatë spektaklit. Por kështu ka për të qenë më mirë se do të më vërsulen të gjithë për të më nxjerrë”, – thotë Ambra.
REAGIMET E BANORËVE TË TJERË
Teksa shihnin marrëdhënien në çift të Ambrës dhe të Elsamedit, Danjeli dhe Fotinia thonë se e kishin parashikuar se ata nuk do të shkonin më shumë se 3 javë së bashku.
“Danjeli kishte thënë dy javë do të rezistojnë, jo më shumë, ndërsa unë thashë 3 javë”,- thotë Fotinia.
Por më pas, edhe pse e kishin përcaktuar më parë, sërish ata nuk janë të qartë se kush e ka gjetur. I bie që e ka fituar Danjeli, pasi tani fillon java e tretë për ta”, – thotë Fiorentina. Ndërsa Marjusi thotë se ata kanë 3 javë në shtëpi dhe është Fotinia që e ka gjetur.
Megjithatë, ata do t’i kenë sërish në shtëpi si Ambrën ashtu edhe Elsamedin pasi ata vendosën gjatë spektaklit ta luajnë vetëm lojën në vazhdim. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn gla_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn